આ જિંદગીનું  ચકડોળ આ જિંદગીનું  ચકડોળ  ચાલે  છે આજે ઓ દિલમાં રહેનારી મને ભૂલી ના જાજે  ઓ  ફેર ફૂદરડી  મને  ફેરવનારા  જોજે દિલમાં  રાખીને વહાલા  છોડી  ન જાજે  ઊંચી ઊંચી  આ  પહાડી  આજ  તને કંઈ કહેશે દિલના ઊંચા પ્રેમશિખર પર પ્રીતમ છાયો રહેશે  આ જિંદગીનું  ચકડોળ  ચાલે  છે આજે  વહેતા ઝરણાં કલબલ કરતાં ગીત મધુરાં છેડે જોને એ સાગરને મળવા  હરણની ઝડપે દોડે  આ જિંદગીનું  ચકડોળ  ચાલે  છે આજે  લીલીછમ વનની વનરાજી નવાં ઓઢણાં ઓઢે જોને ઘેલો  એનો પ્રીતમ  એની  સોડમાં  પોઢે  આ જિંદગીનું  ચકડોળ  ચાલે  છે આજે  સાગર જોને મસ્ત બનીને  મોજાં  કેવાં ઉછાળે પ્રણયઘેલો જોને  કિનારો  જેવો  મારગ  કાઢે  આ જિંદગીનું  ચકડોળ  ચાલે  છે આજે  માદક ખુશબૂ લઈને વાયુ  મીઠો વીંઝણો ઢોળે ગુલબંકાવલી  મોગરો  ચંપો  જોને ખુશબૂ વેરે  આ જિંદગીનું  ચકડોળ  ચાલે  છે આજે  ઓ દિલમાં રહેનારી મને ભૂલી ના જાજે તું દિલમાં રાખીને વહાલા છોડી ન જાજે  આ જિંદગીનું  ચકડોળ  ચાલે  છે આજે સ્વરઃ શૈલેન્દ્રસિંઘ અને આશા ભોસલે ગીતઃ વસંતકુમાર પટેલ સંગીતઃ પુરુષોત્તમ ઉપાધ્યાય ચિત્રપટઃ રખવાળાં મારે ઘનશ્યામનાં (૧૯૭૬) ક્લીક કરો અને સાંભળોઃ